Diari Oficial de la Generalitat Valenciana


Sumari del DOGV 4925, del 17-01-2005 (2004/13778)

RESOLUCIÓ de 3 de novembre de 2004, de la Direcció General d'Energia, per la qual s'atorga a Guadalaviar Consorcio Eólico Alabe-Enerfin, SA, l'autorització administrativa de la subestació transformadora de 400/132 kV denominada ST Ayora, ubicada al terme municipal d'Ayora a la província de València en la part corresponent a la tensió de distribució elèctrica, composta per una posició d'autotransformador de 450 MVA i quatre posicions de línia, i el sistema de 20 kV, s'aprova el projecte d'execució i es declara en concret la utilitat pública expedient ATALCT/2003/287.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13386


Data del document
:   03-11-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ayora
    * empresa privada
    * subministrament d'energia elèctrica

RESOLUCIÓ de 3 de novembre de 2004, de la Direcció General d'Energia, per la qual s'atorga a Guadalaviar Consorcio Eólico Alabe-Enerfin, SA, l'autorització administrativa de la subestació transformadora de 400/132 kV denominada ST Ayora, ubicada al terme municipal d'Ayora a la província de València en la part corresponent a la tensió de distribució elèctrica, composta per una posició d'autotransformador de 450 MVA i quatre posicions de línia, i el sistema de 20 kV, s'aprova el projecte d'execució i es declara en concret la utilitat pública expedient ATALCT/2003/287. [2004/13125]
  
Vist l'escrit presentat per Guadalaviar Consorcio Eólico Alabe-Enerfin, SA, el 6 d'agost de 2003, davant el Servici competent en matèria d'energia de València, en què sol·licita que se li concedisca l'autorització administrativa, aprovació de projecte i declaració d'utilitat pública en concret per a la construcció d'una nova subestació transformadora de 400/132 kV denominada ST Ayora, ubicada al terme municipal d'Ayora (València). Al mencionat escrit, s'adjuntaven dos exemplars del projecte tècnic de la citada instal·lació, firmats pel Sr. Antonio Morero Cantero i visats pel Col·legi Oficial d'Enginyers Tècnics Industrials de Madrid en data 1 d'agost de 2003.
  
Atés que el dia 25 de novembre de 2003 es publicà en el Butlletí Oficial de la Província de València, i en el periòdic Levante, i el 27 de novembre de 2003 en el DOGV, l'anunci corresponent a la informació pública prevista en els articles 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; 52 i 53 de la Llei 54/1997, de 27 de desembre, del sector elèctric i en l'article 4t de la Llei 2/89, de 3 de març, sobre impacte ambiental. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que de conformitat amb el que estableix el citat Reial Decret 1.955/2000, es va remetre a l'Ajuntament d'Ayora i a Red Eléctrica de España (REE), una separata d'este a l'efecte d'establir el condicionat tècnic oportú, per tractar-se, respectivament, d'organisme afectat i empresa de servici públic.
  
D'acord amb la documentació que es troba en l'expedient l'Ajuntament d'Ayora ha presentat, en síntesi, l'informe següent:
  
- L'emplaçament proposat per a la construcció de la subestació transformadora es troba classificat en el vigent pla general del municipi com a sòl no urbanitzable d'ús comú i segons esta classificació s'hauran de complir una sèrie de condicionants.
  
- Informa igualment que actualment es troba en període d'exposició al públic el projecte de modificació genèrica del Pla General d'Ordenació Urbana d'Ayora, per a la presentació de possibles al·legacions. En esta modificació del pla general, la classificació del sòl on pretén ubicar-se la subestació transformadora passaria a ser sòl no urbanitzable de protecció agrícola, amb les característiques recollides respectivament en els articles 26.1 i 26.2
  
- Per part de Red Eléctrica de España (REE) no s'ha presentat l'informe sol·licitat en el termini assenyalat en l'escrit remés el 03.03.2004 (amb Registre d'Eixida 6434), per la qual cosa es continua amb el procediment.
  
Vist que traslladat l'informe de l'Ajuntament d'Ayora al peticionari, este sol·licità, en síntesi, el següent:
  
- Que l'Ajuntament d'Ayora incorpore al PGOU les disposicions necessàries per a fer compatible urbanísticament el projecte de la subestació transformadora amb este PGOU.
  
- Que es continue amb la tramitació de l'expedient en les fases subsegüents.
  
Vist l'informe tècnic favorable de data 13 d'octubre de 2004, emés pel Servici Territorial d'Energia de València i remissió de l'expedient de la mateixa data.
  
Atés que amb data 29 de juny de 2004 (Registre d'Eixida 01.07.2004) la Conselleria de Territori i Habitatge formulà la Declaració d'Impacte Ambiental i s'estima acceptable amb els condicionants que es recullen en la part dispositiva de la present resolució.
  
Atés que d'acord amb l'article 30 del Reial Decret 1.955/2000 les instal·lacions l'autorització de les quals se sol·licita constituïxen instal·lacions de connexió de generació.
  
Atés que d'acord amb el projecte presentat la finalitat sol·licitada és l'evacuació de l'energia generada pels parcs eòlics, en particular de les denominades zones 10, 11 i 12, segons l'Acord, de 26 de juliol de 2001, del Govern Valencià pel qual s'aprova el Pla Eòlic de la Comunitat Valenciana (DOGV de 31 de juliol de 2001), que permeta la concessió del sistema col·lector local d'energia dels parcs en un sol punt i l'evacuació a la xarxa elèctrica de transport.
  
Atés que l'article 21.3 de la Llei 54/1997, de 27 de novembre, del Sector Elèctric establix que les autoritzacions administratives seran atorgades per l'administració competent, sense perjuí de les concessions i les autoritzacions que siguen necessàries, d'acord amb unes altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric i el Reial Decret 1.955/2000 d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer
  
Atorgar a Guadalaviar Consorcio Eólico Alabe-Enerfin, SA, l'autorització administrativa de la subestació transformadora de 400/132 kV denominada ST Ayora, ubicada al terme municipal d'Ayora a la província de València en la part corresponent a la tensió de distribució elèctrica composta per una posició d'autotransformador de 450 MVA i quatre posicions de línia, i el sistema de 20 kV les característiques principals de la qual són:
  
- Sistema de 132 kV de simple barra amb cinc posicions previstes per als circuits següents:
  
- Una posició d'autotransformador (450 MVA), equipada amb:
  
Un interruptor automàtic, tripolar, de tall en SF6.
  
Un seccionador trifàsic per a la connexió a la barra.
  
Tres transformadors d'intensitat.
  
Tres parallamps unipolars.
  
- Quatre posicions de línia, cada una d'estes equipades amb:
  
Un interruptor automàtic tripolar, de tall en SF6.
  
Un seccionador trifàsic equipat amb ganivetes de connexió de terra en l'eixida de la línia.
  
Un seccionador trifàsic per a la connexió a la barra.
  
Tres transformadors d'intensitat.
  
Un transformador de tensió inductiu.
  
- Una posició de mesura equipada amb:
  
Tres transformadors de tensió inductius en l'embarrat.
  
?Sistema de 20 kV simple barra composta d'un conjunt de tres cel·les destinades als servicis següents:
  
- Una cel·la de transformador (alimentació a l'embarrat des del terciari del transformador de potència 400/132/20 kV).
  
- Una cel·la de mesura.
  
- Una cel·la d'alimentació al transformador de servicis auxiliars.
  
Pressupost: 3.600.775,16 euros.
  
La present resolució queda sotmesa a les condicions següents:
  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables i en especial les relatives a l'ordenació del territori i al medi ambient.
  
2. Condicions d'orde medi ambiental:
  
a) No es considera necessària, amb caràcter general l'ampliació, ni la millora del camí d'accés (camí de Martinejo). El seu condicionament es restringirà únicament i exclusivament a aquells trams en els quals les característiques actuals no permeten l'accés de maquinària.
  
Es presentarà per tant, prèviament a l'inici de l'obra per al seu informe i vistiplau, un projecte en el qual es justifique clarament els trams del camí d'accés que hagen de ser modificats en amplària, pendent i/o traçat, i adjuntar la cartografia adequada i també la valoració ambiental de les modificacions projectades i les mesures protectores i/o correctores per a la minimització dels impactes generats.
  
b) L'edifici de control haurà de dissenyar-se amb formes constructives (cobertes a quatre aigües, teules àrabs, etc.), materials i colors propis de les construccions rurals de la zona.
  
La subestació s'integrarà en el medi on comença per mitjà d'un tancament espés acompanyat d'una pantalla d'arbres i arbustos. Per a estes pantalles s'aprofitarà la terra agrícola de la parcel·la que serà degudament emmagatzemada i conservada fins a la seua utilització.
  
c) La superfície ocupada per la subestació de 132 kV no ha d'afectar el terreny forestal situat al sud, i, per tant, s'haurà de reubicar la superfície d'ocupació de forma que solament afecte parcel·la agrícola.
  
d) S'adoptaran les mesures correctores i protectores per a evitar afeccions i riscos derivats dels productes tòxics i/o perillosos que es generen en el desenvolupament de l'activitat, d'acord amb el que establix la legislació sectorial de residus. S'aplicaran mesures exhaustives en el manteniment dels distints equips i sistemes relacionats amb l'ús del SF6.
  
e) Una vegada que es trobe en funcionament la subestació es realitzarà un seguiment sobre la creació de camps electromagnètics fonamentalment en les zones transitades amb el fi de garantir que es troben per davall dels límits establits en la Recomanació del Consell de la Unió Europea de 12 de juliol de 1999.
  
f) S'hauran d'aplicar les mesures protectores i correctores necessàries que eviten els possibles riscos sobre l'avifauna.
  
g) Si del desenvolupament de les obres s'observaren restes d'interés per al patrimoni artístic, històric, etnològic, etc., es comunicarà de forma immediata a la Direcció General de Promoció Cultural i Patrimoni Artístic de la Conselleria de Cultura, Educació i Ciència.
  
h) Es presentarà en esta Direcció General la restauració duta a terme per mitjà d'un informe i reportatge fotogràfic en els tres mesos següents a la finalització de l'obra.
  
Segon
  
Aprovar el projecte d'execució i l'annex modificatiu d'este firmats pel Sr. Antonio Morero Cantero i visats pel Col·legi Oficial d'Enginyers Tècnics Industrials de Madrid amb data d'1 d'agost de 2003, amb les condicions següents:
  
1. Les obres s'hauran de realitzar d'acord amb el projecte presentat.
  
2. El termini de posada en marxa serà de 18 mesos comptadors a partir de la notificació de la present resolució. Amb anterioritat a la finalització del dit termini Guadalaviar Consorcio Eólico Alabe-Enerfin podrà sol·licitar la seua ampliació a través d'una sol·licitud motivada davant esta Direcció General.
  
3. El titular donarà compte de l'acabament de les obres al Servici Territorial d'Energia de València a l'efecte de reconeixement definitiu i extensió de l'acta de posada en marxa.
  
4. Guadalaviar Consorcio Eólico Alabe-Enerfin, SA, haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
Tercer
  
Declarar en concret la utilitat pública de les instal·lacions autoritzades en el punt primer de la present resolució, a l'efecte assenyalat en la Llei 54/1997, de 27 de novembre, del Sector Elèctric i la urgent ocupació dels béns i els drets afectats que s'indiquen a continuació:
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant el secretari autonòmic d'Infraestructures en el termini d'un més, comptador des de l'endemà de la notificació, d'acord amb el que estableix en l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.